OpenLLM-France/wikimedia huggingface dataset:
# USAM Nîmes

La Union Sportive des Anciens du Mont Duplan Nîmes, més conegut com a USAM Nîmes, és un club d'handbol francès fundat l'any 1960.

## Palmarès

* 4 Lligues franceses: 1988, 1990, 1991 i 1993.
* 3 Copes de França: 1985, 1986 i 1994.

## Enllaços externs

* (francès) Lloc web oficial Arxivat 2010-12-05 a Wayback Machine.
* (francès) Lloc oficial dels seguidors Arxivat 2008-11-11 a Wayback Machine.
* (francès) Lloc web no oficial de l'USAM Arxivat 2011-02-01 a Wayback Machine.
# Palau Nacional de la República Dominicana

El Palau Nacional de la República Dominicana és la casa oficial del President de la República i seu del poder executiu d'aquest país. Es troba localitzat a la ciutat de Santo Domingo, específicament al seu centre de control polític i administratiu el Districte Nacional.
A més allotja al Vicepresident de la República i tres importants ministeris del govern dominicà, el de la Presidència, el d'Economia, Planificació i Desenvolupament i l'Administratiu de la Presidència.

## Història

L'any 1939 per ordre del llavors president de la República Dominicana Rafael Leónidas Trujillo Molina es va dur a terme l'elaboració dels planols que donarien forma a aquesta obra d'art. L'arquitecte responsable va ser l'italià Guido D'Alessandro. No va ser fins al 27 de febrer de l'any 1944 amb motiu del primer centenari de la Independència Nacional quan es va començar la construcció de l'obra.
El Palau Nacional, seu del govern dominicà, representa el símbol de la sobirania dominicana i és el lloc on es prenen les grans decisions i es tracen les polítiques per a la bona marxa del país.

## Dimensions

L'edifici consta de tres nivells. El primer nivell serveix d'allotjament per a les instal·lacions dels serveis generals, el segon nivell hi ha l'entrada i el vestíbul principal, així com el Saló del Consell de Govern i els despatxos del president, vicepresident i diversos funcionaris. El tercer nivell conté els salons de recepcions: Saló d'Ambaixadors, Saló les Cariàtides, Saló Verd, Saló Bar, Menjador Principal i les àrees privades del President.
# OUB

OUB té els següents significats:
* Orquestra Universitat de Barcelona, orquestra vinculada a la Universitat de Barcelona
* OUB Centre (de l'acrònim en anglès d'Overseas Union Bank), gratacel de la ciutat de Singapur
# Sune Andersson

Sune Andersson (Södertälje, Södermanland, 22 de febrer de 1921 - Solna, 29 d'abril de 2002) fou un futbolista suec de les dècades de 1950 i 1960 i més tard entrenador de futbol.

## Trajectòria

Pel que fa a clubs, defensà nombrosos clubs des de finals dels anys 1930 fins a començaments dels anys 1970. Destacà a l'AIK i a l'AS Roma de la Serie A. Jugà 28 cops amb la selecció sueca. Guanyà la medalla d'or als Jocs Olímpics de 1948. També participà en el Mundial del Brasil 1950 on fou tercer classificat. Un cop retirat continuà lligat al futbol com a entrenador, dirigint diversos clubs modestos.

## Referències

* ↑ «Sweden national football team stats» (en suec). passagen.se. Arxivat de l'original el 2012-06-06. [Consulta: 14 juliol 2015].
* ↑ «Fitxa de Sune Andersson». enciclopediadelcalcio.com. Arxivat de l'original el 2008-05-19. [Consulta: 1r abril 2015].
* ↑ «Fitxa de Sune Andersson». AIK. Arxivat de l'original el 2007-10-07. [Consulta: 1r abril 2015].
# Alan Styles

Alan Styles (5 d'octubre de 1936, Cambridge, Anglaterra - 8 de desembre de 2011, Sausalito, Estats Units) va ser encarregat d'equip de la banda britànica Pink Floyd, i molt conegut per ser la veu a la cançó Alan's Psychedelic Breakfast, de l'àlbum de 1970 Atom Heart Mother. El seu pèl llarg, barba i les seves maneres el van convertir en una figura molt familiar al voltant de Sausalito.

## Biografia

Va néixer a Cambridge el 5 d'octubre de 1936, i durant la seva joventut van conèixer-se amb David Gilmour, qui més tard es convertiria en guitarrista i compositor de Pink Floyd. Va treballar en un vaixell mercantil, i puntualment va donar classes de forma física a la Royal Navy. Quan Pink Floyd va començar a despuntar a finals dels anys 60, Gilmour va parlar amb el seu antic amic per veure si volia convertir-se en l'encarregat de l'equip de la banda. L'Alan Styles va fer més que simplement encarregar-se de l'equip de la banda, ja que ja va aparèixer en la coberta posterior de l'àlbum de 1969 Ummagumma, juntament amb el company d'equip Peter Watts, pare de l'actriu Naomi Watts.
En el següent àlbum de la banda, Styles va ser gravat preparant i menjant l'esmorzar; el so se superposa amb tres peces instrumentals per a comprendre la pista de 13 minuts Alan's Psychedelic Breakfast.
| « | Un dia ell estava esmorzant, i de sobte el van començar a gravar. | » |
| — Dancer Styles, fill d'Alan Styles |||
Durant el temps que Styles va estar associat amb la banda britànica, no només va tenir relació amb ells, si no que també col·laborava amb Charlie Watts, bateria dels Rolling Stones, i va passar temps amb el guitarrista Jimi Hendrix a Londres el 1970, pocs dies abans de la seva mort.
Va arribar un moment que Styles va abandonar l'estil de vida del rock 'n' roll, i es va establir a Sausalito per formar una família, i va ser en aquesta localitat on es va convertir en una figura molt coneguda i estimada.
Va morir el 8 de desembre de 2011 a l'hospital Marin General a causa d'una pneumonia, a l'edat de 75 anys.

## Referències

* 1 2 3 Mark Prado; Marin Independent Journal. «‘English’ Alan Styles dies at 75; his breakfast rant was recorded by Pink Floyd» (en anglès). The Mercury News, 14-12-2011. [Consulta: 16 juny 2017].
* ↑ «Pink Floyd roadie Alan Styles passes away» (en anglès). Brain Damage. [Consulta: 16 juny 2017].
# Eckankar

Eckankar és un nou moviment religiós que incorpora diverses pràctiques i creences de l'hinduisme, el sikhisme i el sufisme, va ser fundat als Estats Units en 1965. El moviment s'auto-defineix com el camí de la llibertat espiritual que vol oferir un camí espiritual cap a l'auto-comprensió de l'ànima eterna i el desenvolupament d'estats superiors de consciència".
Paul Twitchell és el fundador del moviment Eckankar. El seu mestre actual és Sri Harold Klemp, el seu nom espiritual és Mahanta. La seu del moviment es trobava a Chanhassen, Minnesota, al sud-oest de Minneapolis. En el temple hi ha una capella, un edifici administratiu, i un campus espiritual.

## Referències

* ↑ www.eckankar.org/

## Enllaços externs

* www.eckankar.org/ (anglès)
# Grande école

Una grande école (gran escola en català) és un centre d'ensenyament superior francès. Aquest tipus d'establiment fou creat durant la Revolució Francesa, a fi de dotar la nació amb un nou cos de centres educatius superiors deslligats de l'església.
El 1794 es crearen els dos establiments més coneguts: l'École Polytechnique i l'École Normale Supérieure. Ambdues escoles foren ben aviat un símbol d'excel·lència i de formació de quadres d'alt nivell de l'Estat.
L'ESCP Business School, per altra banda, és l'escola de negoci més antiga del món, establerta el 1819.
L'accés en aquest tipus d'establiments ve regulat per un concurs a partir de candidats provinents del batxillerat o de les classes preparatòries a les grans escoles (CPGE). L'ingrés des d'una o altra via comporta el seguiment d'una escolaritat específica. Si s'accedeix des del batxillerat, l'alumne usualment cursa una escolaritat de cinc anys, mentre que, si prové de les CPGE, cursarà una escolaritat de tres anys. Els títols que s'atorguen a la fi de l'escolaritat són uns diplomes que equivalen a una llicenciatura i un màster junts. Tanmateix, la funció principal d'aquestes escoles és la de formar quadres d'alt nivell de l'Estat, per la qual cosa els alumnes –en règim de pensionat– tenen un estatut de funcionari de l'estat i perceben una retribució mensual.
Actualment les grandes écoles es divideixen segons els estudis que imparteixen: enginyeries, comerç i ciències humanes. Els únics ensenyaments que no hi tenen presència són el dret i la medicina, que mantenen en exclusiva les universitats. Tot i que oficialment no ho és, tradicionalment es considera l'ESM de Saint-Cyr com una grande école.

## Vegeu també

* Institut d'Estudis Polítics d'Ais de Provença

## Enllaços externs

* Llista i categorització oficial de les grans escoles Arxivat 2008-10-10 a Wayback Machine. (francès)
* Història del naixement de les grans escoles Arxivat 2007-09-27 a Wayback Machine. (francès)
# Zàitseve (Crimea)

* Per a altres significats, vegeu «Zàitsevo».
Zàitseve (en ucraïnès: Зайцеве) és un poble de la República Autònoma de Crimea a Ucraïna, que el 2014 tenia 96 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Nucli lenticular

El nucli lenticular o lentiforme és un nucli de substància grisa del cos estriat, situat sota i per fora del nucli caudat, completament exclòs de la cavitat del ventricle lateral. Totalment envoltat de substància blanca i comprès entre la càpsula interna i l'externa, en un tall sagital presenta la forma d'una lent biconvexa.
Hom hi distingeix tres segments:
* L'extern, anomenat putamen.
* El mitjà.
* L'intern o globus pàl·lid.

## Referències

Diccionari Enciclopèdic de Medicina
# Cudi Dağı

Cudi Dağı (Muntanyes Judi, جودي Djabal Djudi en àrab) és un massís muntanyos ésmentat a l'alcorà, tradicionalment situat al sud-est de Turquia, a uns 40 km al nord-esy de Djazirat ibn Umar, i el lloc on va anar a parar l'arca de Noè segons el llibre sant. Judi derivaria de kurdi o de muntanyes de Corduena.

## Nota

* ↑ J. P. Lewis, Noah and the Flood: In Jewish, Christian, and Muslim Tradition, The Biblical Archaeologist, December 1984, p.237
# Swiftair

Swiftair és una aerolínia espanyola amb base a Madrid. Duu a terme vols regulars i xàrter tant de passatgers com de càrrega amb destinació a Europa, Àfrica, Orient Mitjà i Amèrica Central. Es va fundar el 1986. Opera les rutes que connecten Astúries, Bilbao, Alacant i Badajoz amb Madrid per Air Europa amb avions del tipus ATR-72.

## Codis

* Codi IATA:SWT
* Callsign: Swif

## Flota

La flota de Swiftair està conformada per les següents aeronaus (actualitzat a 1 de juliol de 2014)
Flota de Swiftair :
| Aeronau | En servei | Comanda |
| ATR-42-300 | 6 | — |
| ATR-72-202/-212/-212A | 17 | 1 |
| Boeing 737-3Q8(SF) | 5 | — |
| Boeing 737-4Q8(SF) | 3 | 2 |
| Embraer EMB-120ER | 10 | — |
| McDonnell Douglas MD-83 | 4 | — |
| Total | 45 | 3 |

## Vegeu també

* Vol 5017 d'Air Algérie

## Referències

* ↑ «Air Europa rompe su contrato con Helitt» (en castellà). Blog Aeroport de Bilbao. [Consulta: 4 gener 2013].
* ↑ (en anglès) Swiftair. Airfleets.net, pàg. 131 [Consulta: 13 novembre 2011].
* ↑ CH-Aviation. «Airline Information:Swiftair» (en anglès). [Consulta: 28 febrer 2013].
# Eckartswiller

Eckartswiller (en alsacià Eckertswiller) és un municipi francès, situat a la regió del Gran Est, al departament del Baix Rin. L'any 2006 tenia 475 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 369 | 421 | 439 | 470 | 469 | 452 |

## Administració

Llista d'alcaldes :
| Període | Identitat | Partit |
| 2001-2008 | Joseph Arsène | |
| 2008- | Jean-Jacques Jundt | |
# Zàimisxe

«Zàimisxe» té aquests significats:
* Zàimisxe (Penza), localitat de l'óblast de Penza, a Rússia
* Zàimisxe (Rostov), localitat de l'óblast de Rostov, a Rússia
# Guigó IV de Forez

Guigó IV de Forez (nascut vers el 1199 - mort el 29 d'octubre de 1241), comte de Forez (1203- 1241) i consort de Nevers, Auxerre, i Tonnerre

## Història

Guigó IV era el fill de Guigó III, comte de Forez i d'Alícia de Suilly. Quan va morir el seu pare era jove i va estar sota regència del seu oncle Renald arquebisbe de Lió.
Es va casar en primeres noces, el 1205, amb Felipa Matilda (o Felipa Mafalda) de Dampierre, filla de Guiu II de Dampierre, senyor de Dampierre i de Borbó, amb la que no va tenir fills.
En segones noces es va casar amb Ermengarda d'Alvèrnia (+1225), filla de Guiu II d'Alvèrnia qui li va donar dos fills, que foren successivament comtes de Forez:
* Guigó V, comte de Forez, que el va succeir.
* Renald de Forez, que va esdevenir igualment comte de Forez després de la defunció del seu germà gran.
Es va casar en terceres noces el 1226 amb Matilde de Courtenay, vídua d'Arveu IV de Donzy (comte de Nevers i de Tonnerre) que era comtessa de Nevers, Auxerre i Tonnerre i filla de Pere II de Courtenay, de la qual va tenir:
* Artauda, casada amb Artau o Artald IV senyor de Roussillon i altres llocs, vidu de Maria de Ginebra. El seu fill gran Guillem de Roussillon, casat amb Beatriu de la Tour, obtindrá per donació del seu cosí, la senyoria d'Annonay el 1271.

## Notes i referències

* 1 2 Histoire des ducs de Bourbon et des comtes de Forez, volum I, pàg. 203-243, per Jean Marie de l'Apareda, 1809 .
* ↑ Histoire des ducs de Bourbon et des comtes de Forez, volum I, pàg. 244 a 255, per Jean Marie de l'Apareda, 1809.
* ↑ Mémoires pour servir a l'histoire de Dombes, volum I, pàg. 527, per Marie-Claude Guigue, 1868, pàg 498 i 527
# Cricetulus griseus

Cricetulus griseus és una espècie de mamífer rosegador de la família dels cricètids. Viu als deserts de Mongòlia i el nord de la Xina. La seva longevitat és d'entre dos i tres anys. Les cèl·lules derivades dels seus ovaris es fan servir en la recerca biotecnològica i per a la fabricació de proteïnes en bioenginyeria. Poden ser animals de companyia. De vegades, els exemplars joves són bastant nerviosos, però una vegada se'ls ha domesticat es tornen força mansos.

## Referències

* ↑ «Production of recombinant protein therapeutics in cultivated mammalian cells» (en anglès). Nature Biotechnology, 22, 2004, pàg. 1393-1398. DOI: 10.1038/nbt1026 [Consulta: 28 desembre 2015].
# Leucinodes

Leucinodes és un gènere d'arnes de la família Crambidae. Va ser descrit per primera vegada per Achille Guenée el 1854.
Les espècies de leucinodes han estat documentades com a barrinadores d'albergínies, que presenten amenaces mitjanes als cultius de nacions africanes.

## Taxonomia

* Leucinodes africensis Mally et al., 2015
* Leucinodes bilinealis Snellen, 1899
* Leucinodes cordalis (Doubleday, 1843)
* Leucinodes diaphana (Hampson, 1891)
* Leucinodes erosialis Pagenstecher, 1884
* Leucinodes ethiopica Mally et al., 2015
* Leucinodes grisealis (Kenrick, 1912)
* Leucinodes kenyensis Mally et al., 2015
* Leucinodes labefactalis Swinhoe, 1904
* Leucinodes laisalis (Walker, 1859)
* Leucinodes malawiensis Mally et al., 2015
* Leucinodes melanopalis Guenée, 1854
* Leucinodes orbonalis Guenée, 1854
* Leucinodes perlucidalis Caradja in Caradja & Meyrick, 1933
* Leucinodes pseudorbonalis Mally et al., 2015
* Leucinodes raondry (Viette, 1981)
* Leucinodes rimavallis Mally et al., 2015
* Leucinodes sigulalis Guenée, 1854
* Leucinodes ugandensis Mally et al., 2015
* Leucinodes unilinealis Snellen, 1899

## Espècies antigues

* Leucinodes apicalis Hampson, 1896
* Leucinodes aureomarginalis Gaede, 1916
* Leucinodes hemichionalis (Mabille, 1900)
* Leucinodes translucidalis Gaede, 1917
* Leucinodes vagans (Tutt, 1890)

## Taxonomia

Anteriorment, Hyperanalyta Strand, 1918 es tractava com sinònim de leucinodes, però es va trobar que era sinònim d'Analyta Lederer, 1863.

## Referències

* ↑ «GlobIZ search». Global Information System on Pyraloidea. [Consulta: 1r març 2019].
* ↑ Aina, J.O. (1984). "The biology of Daraba laisalis (Wlk) formerly called Sceliodes laisalis (Wlk) (Pyralidae, Lepidoptera), an egg fruit borer". Insect Science and its Application 5: 513-520.
* ↑ El Shafie, Hamadttu Abdel Farag. (2001). "The use of neem products for sustainable management of homopterous key pests on potato and eggplant in the Sudan." Ph.D. Diss. Justus Liebig University of Giessen. PDF
* ↑ Kristensen, Niels P. (1999). Lepidoptera, Moths and Butterflies. Walter de Gruyter. 250.
* ↑ US Dept. of Agriculture. (2007). "Importation of Eggplant, Solanum melongena, from Ghana into the Entire United States, Including All Territories." p. i.
* ↑ Mally, Richard; Korycinska, Anastasia; Agassiz, David J. L.; Hall, Jayne; Hodgetts, Jennifer; Nuss, Matthias «Discovery of an unknown diversity of Leucinodes species damaging Solanaceae fruits in sub-Saharan Africa and moving in trade (Insecta, Lepidoptera, Pyraloidea)» (en anglès). ZooKeys, 472, 2015, pàg. 117–162. DOI: 10.3897/zookeys.472.8781.
# Estadi Lluís II

L'estadi Lluís II (en francès: Stade Louis II), és un estadi del Principat de Mònaco dedicat principalment a la pràctica del futbol, amb una capacitat de 18.500 espectadors, comptant a més amb una pista d'atletisme, un centre poliesportiu i un centre nàutic. Serveix com a seu dels partits de l'AS Monaco i la selecció de futbol de Mònaco.

## Història

L'estadi fou inaugurat el 25 de gener de 1985 per Rainier III de Mònaco, amb el nom del seu avi, Lluís II de Mònaco. Aquest gran complex esportiu es construí a Fontvieille, barri industrial de Mònaco guanyat al mar.
Des de 1998 és la seu on es disputa cada any la final de la Supercopa d'Europa de futbol, així com les diferents gales de la UEFA pels sortejos de la Copa d'Europa i la Copa de la UEFA. També fou la seu de la final de la Recopa d'Europa de futbol de l'any 1986 en la qual el Dinamo Kyiv s'imposà per 3-0 a l'Atlètic de Madrid.

## Enllaços externs

* Web oficial de l'AS Monaco Football Club Arxivat 2012-01-11 a Wayback Machine. (francès)
# Lisbon (Florida)

Lisbon és una concentració de població designada pel cens dels Estats Units a l'estat de Florida. Segons el cens del 2000 tenia 273 habitants.

## Demografia

Segons el cens del 2000, Lisbon tenia 273 habitants, 107 habitatges, i 81 famílies. La densitat de població era de 56,1 habitants/km².
Dels 107 habitatges en un 23,4% hi vivien nens de menys de 18 anys, en un 59,8% hi vivien parelles casades, en un 7,5% dones solteres, i en un 23,4% no eren unitats familiars. En el 19,6% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,84.
Per edats la població es repartia de la següent manera: un 21,2% tenia menys de 18 anys, un 6,2% entre 18 i 24, un 28,2% entre 25 i 44, un 24,5% de 45 a 60 i un 19,8% 65 anys o més.
L'edat mediana era de 40 anys. Per cada 100 dones de 18 o més anys hi havia 104,8 homes.
La renda mediana per habitatge era de 22.875 $ i la renda mediana per família de 33.984 $. Els homes tenien una renda mediana de 33.281 $ mentre que les dones 21.750 $. La renda per capita de la població era de 13.635 $. Cap de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lisbon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Lisbon». American Fact Finder. Oficina del Cens dels Estats Units, 12-01-2010.
# Sant Second

Sant Second (italià San Secondo di Pinerolo, piemontès San Second) és un municipi italià, situat a la ciutat metropolitana de Torí, a la regió del Piemont. L'any 2007 tenia 3.403 habitants. Està situat al Pinerolese, una de les Valls Occitanes. Limita amb els municipis de Bricherasio, Osasco, Pineròl, las Pòrtas, Prarustin i Sant German de Cluson.

## Administració

Llista d'alcaldes :
| Període | Identitat | Partit |
| 2004- | Paolo Cozzo | Llista cívica |
# Damien Perquis

Damien Perquis (10 d'abril de 1984 a Troyes) és un futbolista professional polonès d'ascendència francesa que actualment juga pel Toronto FC.
És un defensa central que va eixir del planter del Troyes AC. Ell va jugar en la segona lliga francesa amb el Troyes AC durant 2 dos anys, on va ser reconegut com un dels millors defenses de la lliga. En el 2005, va signar pel club AS Saint-Étienne de la Ligue 1 com un jugador amb fitxa lliure. Per dos anys no va poder deixar una bona impressió en el club i va ser cedit al Sochaux. Després d'alguns problemes inicials ell finalment va abastar un bon estat de forma i ara forma part regularment de les alineacions titulars del Sochaux. En el 2008 el FC Sochaux-Montbéliard va comprar l jugador.

## Enllaços externs

* Perfil a Transfermarkt (anglès)
* Perfil a L'Equipe (francès)
# Sembat Bagratuní III

Sembat Bagratuní III (en armeni Սմբատ Գ Բագրատունի) va ser un noble armeni del segle v de la família dels Bagràtides.

## Biografia

Fill probable de Sahak Bagratuní I, Sembat Bagratuní III va ser senyor (nakharar) de Sper, com el seu pare, i un dels ancestres de la família reial dels Bagràtides. Era igualment el cunyat del rei d'Armènia Valarxak, i va succeir al seu pare en tant que mestre de cavalleria (aspet) i posa-corona (thagadir) dels reis d'Armènia Vram-Shapuh (392-414), Khosrov IV (414-415) i Shapuh (415-421), i potser també d'Artàxies IV (423-428). L'any 420 Shapuh d'Armènia el va enviar a Pèrsia per preparar la successió al tron de Pèrsia. Shapuh d'Armènia era així mateix el príncep hereu Shahpuhr de l'Imperi Persa.
Probablement va ser el pare de Tirots Bagratuní I (mort l'any 450), nakharar dels Bagratuní.

## Referències

* ↑ Dédéyan, Gérard (dir.). Histoire du peuple arménien. Tolosa de Llenguadoc: Privat, 2007, p. 177-178. ISBN 9782708968745.
# Sant Sepulcre

«Sant Sepulcre o el Sant Sepulcre» té aquests significats:
* Basílica del Sant Sepulcre, edifici a la ciutat vella de Jerusalem
* Sant Sepulcre de Palera, monestir al municipi de Beuda (la Garrotxa)
* El Sant Sepulcre (Batea), capella a la vila de Batea (la Terra Alta)
* El Sant Sepulcre (Olèrdola), capella al municipi d'Olèrdola (l'Alt Penedès)
* Monestir del Sant Sepulcre (Alcoi), edifici a Alcoi (l'Alcoià, País Valencià)
* Orde del Sant Sepulcre de Jerusalem, orde militar que té els seus orígens en Godofreu de Bouillon, principal líder de la Primera Croada
* Església del Sant Sepulcre (Torres del Río), església romànica vinculada al camí de sant Jaume
# Uria Simango

Uria Timoteo Simango (15 de març de 1926- després del 1977, probablement l'octubre de 1979) fou un pastor presbiterià i polític de Moçambic, un dels caps del Frelimo i després del COREMO.
Va participar en política i el 1962 va ser un dels fundadors del Frelimo del que fou vicepresident del 1962 al 1969. A la mort del president Eduardo Mondlane (23 de febrer de 1969) el va succeir, però les lluites internes pel poder el van obligar a l'abril a establir un triumvirat entre ell mateix i els marxistes Samora Machel i Marcelino dos Santos.
Al cap de poc temps finalment Simago fou expulsat (novembre) i l'abril de 1970 va marxar a Egipte, junt amb Paulo Gumane, un altre dissident que havia estat vicesecretari general, i es va unir al COREMO, considerat proxinès. El 1974, després de la revolució dels clavells, va tornar a Moçambic i va fundar el Partit de la Convenció Nacional amb la idea de participar en unes eleccions lliures enfront del Frelimo, amb el suport de Adelino Gwambe (un altre fundador del Frelimo), Paulo Gumane, el pare Mateus Gwengere i Joana Simeao.
El Frelimo va rebutjar celebrar eleccions i el govern d'esquerres de Portugal li va entregar el poder. La independència es va proclamar el 25 de juny de 1975 amb Machel com a president, Dos Santos com a vicepresident i Joaquim Chissano com a ministre d'Afers Exteriors. Arrestat (segurament a Malawi d'eon fou portat a Moçambic) junt amb els seus col·laboradors, el 12 de maig de 1975, va confessar públicament la seva suposada traïció. Ja no fou alliberat. La data de la seva execució és desconeguda, probablement entre 1977 i 1980.